યુવાનોમાં અત્યંત લોકપ્રિય રેડિયો જોકી ધ્વનિત ઠાકરે ‘નો’ શીર્ષક હેઠળની કવિતા પ્રસ્તુત કરી હતી. તે સાથે જ તેણે કહ્યું હતું કે,‘એક સમાજ તરીકે આપણે હંમેશાં બેભાન-અવસ્થામાં હોઇએ છીએ. આપણે એ જોઇ શકતાં નથી કે આપણે કયા પ્રકારના સમાજના શ્વાસ લઇ રહ્યા છીએ કે પછી ભવિષ્ય માટે કેવા દાખલા આપી રહ્યાં છીએ? કાયદો સોશિયલ એન્જિનિયરિંગમાં મહત્ત્વની ભૂમિકા ભજવે છે. આપણી ભાષા એ રીતે કોડેડ છે કે એમાં મહિલા હંમેશાં બીજા ક્રમે રહે છે. જો સમાજ સામો પડઘો નહીં પાડે ત્યાં સુધી કાયદો, વકિલો અને ન્યાય વ્યવસ્થા બધું વ્યર્થ છે. જો કે, બાળકોનો ઉછેર અને ઘડતર પણ સોશિયલ એન્જિનિયરિંગમાં જરૂરી છે. તે સિવાય મહિલાઓના મુદ્દે આપણે બધાએ માત્ર રાજકીય રીતે ખરાં નહીં પરંતુ સામાજીક રીતે પણ ખરાં બનવાની જરૂર છે.’